Heiðar í Háska - Skoðum stærðarinnar mælingamastur.
2025-09-11 17:00 - 19:00 UTC
Nú á fimmtudaginn er haldið aftur um Heiðar í Háska og í þetta sinn skoðum við stærðarinnar mælingamastur.
Mæting kl 17:00 á áningarstað við Nesjavallaveg en þar er mjög rúmgott stæði fyrir bíla. (smellið á slóðina eða notið hnitin 64.116705, -21.479747 )
Lýsing
Um er að ræða c.a. 2,5 km mjög létta göngu sem mun taka um 2 klst.fram og til baka með stoppum og leiðsögn. Markmiðið er að skoða 120 m hátt mælingamastur sem reist hefur verið fyrir áformað vindorkuver á svæðinu. Horft verður til þeirra áhrifa sem sjálft mastrið hefur og svo máta það við 210 metra hátt vindorkuver sem er áformað er þarna á svæðinu. Landið þarna á Mosfellsheiði er skilgreint sem þjóðlenda.
Á þennan viðburð í bakgarði höfuðborgarinnar geta allir mætt og líka þeir sem ekki eiga kost á að ganga. Þetta verður fróðleg kynning á málefninu en um leið gott tækifæri til að sýna samstöðu gegn því að landið leggist undir stóriðju vindorkurisanna. Áhrifin verða einnig tíunduð á áningarstað þar sem ásýnd og áhrif eru einnig umtalsverð frá mælimastri.

öll velkomin
Leiðsögn Kristín Helga Gunnarsdóttir og Andrés Skúlason Landvernd.

Uppskeruhátíð Alviðru
2025-09-14 14:00 - 16:00 | Alviðra
Viljið þið gæða ykkur á gjöfum móður náttúru? Komdu að fagna degi íslenskrar náttúru í gullfallegri náttúruperlu við land Alviðru með góðan mat og notalegan félagsskap.
Í tengslum við dag íslenskrar náttúru verður boðið til veislu og uppskerudags í Alviðru sunnudaginn, 14. september, kl. 14-17. Veisluborð verða dúkuð og boðið verður upp á grænmetissmakk úr grenndargarðinum, kaffi og kakó. Gestir bera með sér veitingar að borðinu og njóta veislunnar saman undir stjórn Auðar I. Ottesen og Sigurðar Árna Þórðarsonar. Hið árlega Alviðruhlaup verður einnig á þessum uppskerudegi.
Auður og Sigurður Árni taka vel á móti gestum sem hvattir eru til að leggja lítilræði til Pálínuboðsins og njóta þess að gleðjast saman í Alviðru.

Verið velkomin!
(…með góða skapið, snarl og/eða hlaupaskóna)

Alviðruhlaupið
2025-09-14 14:00 - 17:00 | Alviðra
Ert þú hlaupagarpur? Hefur þú gaman að náttúrunni? Hefur þig alltaf langað til þess að kanna Sogið og gætir hugsað þér að komast sem lengst á sem stystum tíma?

Sunnudaginn 14. september kl. 14:00 verður hið árlega Alviðruhlaup í tilefni af Degi íslenskrar náttúru.

Hlaupið verður frá bæjarhlaðinu í Alviðru, á göngustíg á brúnni yfir Sogið og um stíga á birkivöxnu Öndverðarnesi með útsýni yfir Sogið og Hvítá. Vegalengdin er um 8 km.

Eftir hlaupið verður boðið upp á hressingu í Alviðru.

Áhugasamir eru beðnir um að senda skilaboð á stjórnanda hlaupsins á netfangið: agusta.jonsdottir@gmail.com

Dagsferð að Dynk - Þjórsárferð Landverndar
2025-09-20 10:00 - 20:00 | Arnes, Árnes, Iceland
Laugardaginn 20.september 2025 10:00 🥾 🥾
Landvernd fer að Dynk í Þjórsá
Fossinn Dynkur í Þjórsá, er tilkomumesti stórfoss Þjórsár sem skaðast og skerðist ef áform um Kjalölduveitu verða að veruleika.
Landvernd býður til göngu að Dynk og ef veður leyfir kíkjum við á fleiri fossa sem óhætt er að fullyrða að komi á óvart fyrir fegurð.
Lagt verður af stað með rútu úr Árnesi klukkan 10.00 laugardaginn 20. september.
Gangan sjálf tekur frá 3 – 5 klukkustundir eftir því hvað við skoðum marga fossa.
Akstur úr Árnesi að Kóngsási þar sem gangan hefst tekur 3 klukkustundir.
Ferðin kostar 15.000 yfir félagsmeðlimi Landverndar og 20.000 fyrir óskráða.
NAUÐSYNLEGT ER AÐ KLÆÐA SIG VEL. VINDÞÉTT, HLÝ FÖT, VAÐSKÓ og NESTI.

Leiðsögumenn eru af ekki af verri endanum
* Björg Eva Erlendsdóttir
* Sigþrúður Jónsdóttir
Athugið að skráning í ferðina er nauðsynleg.
Please enable JavaScript in your browser to complete this form.Fullt nafn *Símanúmer *Netfang *Ert þú félagi í Landvernd? *JáNei en ég bæti úr því:)Þessi ganga er ein af afar skemmtilegu viðburðum sem landvernd býður sínum félögum uppá KomutímiÉg mæti á föstudeginum og gisti í svefnpokaplássi með hópnumÉg mæti á staðinn að morgni laugardagsSkrá mig í göngu

🌍 LOFTSLAGSKVÍÐI – SAMTAL SEM SKIPTIR MÁLI 🌱
2025-09-29 17:00 - 18:30
Viðburður í tilefni Guls september.

Finnið þið fyrir vanmáttarkennd eða kvíða þegar þið hugsið um loftslagsmálin? Þið eruð ekki ein.
Við lifum sannarlega á óvissutímum en með opinni umræðu og aukinni meðvitund getum við skapað rými fyrir von, aðgerðir og innri styrk. Mánudaginn 29. september bjóðum við ykkur á viðburð þar sem við getum deilt hugsunum og hugmyndum, hlýðum á erindi og lítum inn á við. Opið öllum
Þessi viðburður snýst bæði um vanmátt og von. Saman höfum við áhrif.

Ragnhildur Katla BSc í sálfræði og upplýsingafulltrúi Landverndar leiðir umræður og æfingar. En sérstakur gestur er Sverrir Norland, rithöfundur, útgefandi, hugmyndasmiður og fjölmiðlamaður. Hann hefur á síðustu árum flutt mörg hundruð fyrirlestra í skólum, fyrirtækjum og stofnunum, bæði út frá bókum sínum og eins um önnur efni spanna allt frá karlmennsku í samtímanum, loftslagsbreytingum, tækni, sköpunargáfu, hatursorðræðu og gervigreind

📅 [29.september 🕒 [17:00] 📍 [Loft hostel]
á viðburðinum verður samtal, æfingar og erindi.
Erindi þetta er byggt á samnefndri bók Sverris sem kom út árið 2021
Stríð og kliður: Hvað verður um ímyndunaraflið?

Þurfum við að endurhugsa samfélög okkar frá grunni? Eru það hinir gæfustu sem lifa af? Er heimurinn virkilega að farast? Búum við í tækniræði? Hvað verður um óhemjurnar?

Sverrir hefur gefið út tólf bækur, þ.m. talið lofuð verk á borð við Klettinn (2023) og Stríð og klið (2021). Þá hefur Sverrir gefið út tónlist við eigin texta, nú síðast breiðskífurnar Hinir gæfustu lifa af (2025) og Mér líður best illa (2024). Sverrir er með mastersgráðu í skapandi skrifum frá Middlesex University í London og BA-gráðu í lögfræði frá Háskóla Íslands.

Heiðar í Háska- Garpsdalur
2025-10-03 16:00 - 2025-10-04 16:00 | Garpsdalur
Heiðar í Háska- Garpsdalur 3.-4. Október
Nú leggjum við af stað í enn eina göngu um heiðar í háska. Núna verður hellings krem á kökunni þar sem við bjóðum áhugasömum gestum að gera þetta að tveggja daga fjöri. Í þetta sinn liggur leið okkar að Garpsdal þar sem gríðarlegar virkjanaframkvæmdir eru á teikniborðinu.
Valkvætt er að koma snemma á Laugardeginum beint í Þurranes og hitta hópinn en fyrir þau sem vilja byrja ævintýrið á föstudeginum þá höfum við dagskrána hér.
FÖSTUDAGUR 3. OKTÓBER:
kl 16:00 safnast saman á bílaplaninu við Össur og raðað í bíla.
Ekið í Þurranes, 2 klst akstur. Gisting í gamla húsinu og eldunaraðstaða.
Verð fyrir gistingu: 6000 á manninn.(svefnpokapláss)
LAUGARDAGUR 4. OKTÓBER:
Kl 10:00 að upphafsstað að loknum morgunverði.
Nú horfum við til Garpsdals. Breytingar geta orðið á áður auglýstri gönguleið í samráði við landeigendur.
Miðað er við 2-3 klst á göngu og nestistund.
————
Please enable JavaScript in your browser to complete this form.Fullt nafn *Símanúmer *Netfang *Ert þú félagi í Landvernd? *JáNei en ég bæti úr því:)Þessi ganga er ein af afar skemmtilegu viðburðum sem landvernd býður sínum félögum uppá KomutímiÉg mæti á föstudeginum og gisti í svefnpokaplássi með hópnumÉg mæti á staðinn að morgni laugardagsSkrá mig í göngu
Ekið sem leið liggur í höfuðstaðinn að göngu lokinni.
Munið nesti fyrir kvöldverð, morgunverð og göngu.

Skipulagsdagur framtíðar Alviðru
2025-10-04 12:00 - 16:00 | Alviðra
Vinir Alviðru, stjórn og starfsmenn Landverndar – og aðrir velunnarrar.
Stjórn Alviðru boðar til fundar að Alviðru laugardaginn 4. október til að fá fram sjónarmið og hugmyndir um hvert á að stefna.
Góðan dag
Við opnum húsið með því að bjóða upp á hádegissúpu kl. 12:00.
Í kjölfarið verður fundur með eftirfarandi dagskrá:
13:00 Staðan, valkostir og möguleikar (Tryggvi Felixson og Auður I Ottesen)
13:30 Hópavinna – þrír hópar:

Þróun útisvæða
Þróun aðstöðu og húsakosts
Fræðsla- og upplifun – nýting

14:30 Niðurstaða hópavinnu og samræður
16:00 Lok fundar, kaffi og boðið í gönguferð

Vinsamlegast tilkynnið þátttöku í netfangið tryggvifel@gmail.com

Rammaáætlun í ljósi reynslunnar
2025-10-18 13:00 - 16:00 | Haskoli íslands, Sæmundargata, Reykjavík, Iceland
Endilega fylgist með streyminu hér.

Nú hafa hagsmunasamtök, náttúruverndarsinnar, rannsakendur og fagaðilar rammaáætlunar lýst yfir áhyggjum tengdum því að ítrekað hefur verið farið gegn ráðleggingum Rammaáætlunar. Þá skjóta upp kollinum spurningar á við: Er rammaáætlun að þjóna tilgangi sínum? Eru niðurstöðurnar svona auðhunsaðar? Hvað þarf að bæta?
Í náttúru Íslands er margs konar auð að finna. Ásókn í þessar auðlindir af hálfu ýmissa hópa er mikil og vaxandi. Oft skarast hagsmunir þessara hópa og hefur það leitt til ágreinings um nýtingu landsins. Rammaáætlun er verkfæri til að greiða úr þessum ágreiningi, og jafnframt samheiti yfir ákveðin lög, ferli og aðferðafræði sem hafa þróast samstíga gegnum tíðina til þess að leysa þetta verkefni á sem farsælastan hátt.
Fyrir 3 árum skoraði Landvernd á alþingismenn til þess að bregðast við göllum á rammaáætlun. Þar var sagt að rammaáætlun þjóni ekki tilgangi sínum ef framkvæmdaraðilar komast upp með að sneiða framhjá henni.
Laugardaginn 18. október, klukkan 13:00, stendur Landvernd fyrir viðburðinum “Rammaáætlun í ljósi reynslunnar” ásamt fleiri náttúruverndarasamtökum. Fundurinn verður haldinn í Veröld húsi Vigdísar á Háskólasvæðinu. Þar verða fræðsluerindi, pallborð og mikilvæg málefni á dagskrá.
Gestir eru beðnir um að skrá sig hér: Please enable JavaScript in your browser to complete this form.NafnTölvupóstfangSubmit
Hér eru drög að dagskrá fundarins
Staður: Veröld Vigdísar og streymi
Stund: Laugardagur 18. Október frá klukkan 13.00 – 16.00.
13.00 – 13.05 SETNING
KYNNING. formenn verkefnisstjórna rammaáætlunar
13.05 – 13.15. Almennt um aðferðafræði rammaáætlunar.
Erindi um Faghóp 1 : 13.15 – 13.20
Erindi um Þjórsárver: 13.20 – 13.35
Erindi um Hamarsvirkjun: 13.35 – 13.50
Erindi um Héraðsvötn: 13.50 – 14.05
Erindi um Garpsdal: 14.05 – 14.20.
Kaffi: 14.20 – 14.40
PALLBORÐ : 14.40 – 15.25
UMRÆÐUR. 15.25 – 15.45.
ÁLYKTUN FUNDAR borin upp til samþykktar og fundi slitið.

Einnig viljum við benda á að myndin Bóndinn og verksmiðjan verður sýnd í Bíó Paradís klukkan 17:00 að fundi loknum og hvetjum við áhugsöm að kíkja á hana.

Sýning Bóndinn og verksmiðjan
2025-10-18 17:00 - 19:00 | Bio paradís
Bóndinn og verksmiðjan. Sýnd í Bíó Paradís klukkan 17, 18. október, 2025
Bóndinn og verksmiðjan er átakanleg saga af baráttu einstaklings gegn stórfyrirtæki og afskiptaleysi yfirvalda. Með áhorfendaverðlaununum á Skjaldborg fær sagan þann hljómgrunn sem hún á skilið – sem persónuleg frásögn, umhverfisádeila og áminningu um ábyrgð stjórnvalda að þeim beri að tryggja að stóriðjan valdi ekki skaða í nær og fjærumhverfi sínu.
Myndin verður sýnd í samstarfi við Landvernd og önnur náttúrverndarsamtök.

Fjölskylduganga í Elliðaárdalnum
2025-11-01
Aflýst vegna Veðurs

Hvatningarátak Landverndar og Grænfánans Nægjusamur nóvember vekur athygli á jákvæðum áhrifum nægjusemi á náttúru, samfélag og eigið líf. Nægjusamur einstaklingur finnur að styrkur og hamingja kemur innan frá en ekki frá hlutum. Nægjusemi er eftirsóknarverð og stuðlar að frelsi, meiri tíma og orku, þakklæti, hamingju og tilfinningu um að eiga nóg.
Í tilefni af Nægjusömum nóvember bjóða Landvernd og Grænfáninn í skemmtilega samverustund, Laugardaginn 1. nóvember í Elliðaárdal.
Verjum tíma saman í náttúrunni, förum í leiki leysum verkefni og njótum samverunnar
Mæting er við Toppstöðina í Elliðaárdal kl. 14:00.

Upptaktur að COP
2025-11-02 13:00 - 16:00
Þann 2. nóvember næstkomandi stendur Landvernd fyrir loftslagsvinnustofum þar sem línurnar eru lagðar fyrir COP30 sem verður í Brasilíu 10-21 nóvember. Þorgerður María, formaður Landverndar og Laura Sólveig, forseti Ungra umhverfissinna munu sækja ráðstefnuna. Við bjóðum félögum náttúru og umhverfisverndarsamtaka að mæta á vinnustofur til þess að útbúa veganesti fyrir fulltrúana á COP.

Vinnustofurnar verða haldnar í húsakynnum Dósaverksmiðjunnar – tungumálaskóla sem eru til húsa í Skeifunni 11C.

Vinnustofurnar verða fjórar en þátttakendur velja sér tvær og taka svo þátt í samantekt frá öllum fjórum.

Mæting 13:00 kaffi og kruðerí. Frjálst flæði í kaffi allan tímann.

13:20 fyrsta vinnulota

14:00 Önnur vinnulota, Þátttakendur velja sér nýja vinnustofu.

14:40 Samantekt úr hverri vinnustofu

15:00 umræður

15:30 Fundi slitið

Stjórn vinnustofanna eru ekki af verri endanum:

Kamma og Vala Arnardóttir
Hellnasker
Þorgerður
Ungir umhverfissinnar

Geta Íslendingar verið stoltir af sínu framlagi til Parísarsamningsins? Hvernig erum við í samanburði við önnur lönd. Þessar vinnustofur eru fullkominn staður fyrir þessar spurningar og fleiri!

Komið og ræðið við fulltrúa okkar á leiðinni á þessa risastóru ráðstefnu í Bélem.

Bíósýning - The cost of growth
2025-11-12 19:00 - 21:30 | Bio paradís
Fyrir hvern er hagvöxturinn og á kostnað hvers? Hvað er raunverulegur kostnaður mannkyns og plánetunnar fyrir endalausan gróða hagkerfisins? Hvað ef loftslagsváin er í raun og veru vegna misnotkunar til gróða, misréttis og valda? Hvernig myndi samfélag byggt á réttlæti, jafnrétti og velferð umfram gróða líta út?
Þetta og margt fleira kemur fram í nýrri heimildarmynd The cost of Growth sem Landvernd mun sýna í Bíó Paradís 12. nóvember klukkan 19:00.
Ekki missa af þessu!
Miðasala er hér á vefsíðunni á MidiX.is

Erindi á fundi fólksins
2025-11-13 14:00 - 18:00
Komdu á Fund Fólksins sem haldinn verður í Hörpu fimmtudaginn 13 nóvember. Leiðarljós Fundar fólksins er að efla lýðræði og samfélagsþátttöku með því að efna til samtals milli frjálsra félagasamtaka, stjórnmálafólks og almennings.
Þetta er stærsti viðburður ársins sem Almannaheill – Samtök þriðja geirans standa fyrir Vegleg dagskrá er í Kaldalóni kl.14-18.

Landvernd verður með erindi á fundinum þar sem Ragnhildur Katla Jónsdóttir spjallar við salinn um það hvernig við getum fengið fleiri inn í náttúruverndina.

Hringrásarjól
2025-11-30 13:00 - 17:00 | Norræna husið
Notað verður nýtt á jólahringrásarmarkaði Norræna hússins, Landverndar og Grænfánans!
Viðburðurinn er hluti af aðventudagskrá Norræna hússins og hvatningarátaki Landverndar og Grænfánans um Nægjusaman Nóvember.
Dagskrá:13:00-17:00 – Jólahringrásarmarkaður opinn og Textíl Barinn verður á staðnum!14:00-17.00 – Jólapeysusmiðja með Ýrúrarí

Jólahringrásarmarkaður:
Það sem nýtist þér ekki lengur gæti vel reynst fjársjóður annars – og öfugt! Komdu t.d. með bækur, leikföng, spil og skiptu fyrir eitthvað annað. Tilvalið tækifæri til þess að finna umhverfisvænar jólagjafir sem þú getur sett undir tréð með góðri samvisku.
Við biðjum þátttakendur vinsamlegast aðeins að koma með hluti sem eru í góðu og nothæfu ástandi.
Skiptimarkaðsflokkarnir eru:• Leikföng• Spariföt og prjónuð föt• Jólaskraut/jólamunir• Bækur og spil• Hlutir fyrir heimilið

Jólapeysu smiðja með Ýrúrarí:
Fjölskylduvæn smiðja þar sem peysur öðlast nýtt útlit í jólaþema fyrir desember.
Smiðjan byggir á skapandi fataviðgerðar smiðjum textílhönnuðarins Ýrúrarí, þar sem föt öðlast nýtt líf og útlit með mjög einföldum og aðgengilegum aðferðum.Þátttakendur koma sjálfir með peysu, eða prjónaða flík, sem þau vilja breyta og ef einhverjar sérstaklega jólalegar hugmyndir hafa vaknað fyrir smiðju, eins og t.d að nota litlar jólaseríur eða úrelt jólaksraut heima úr geymslu, þá er um að gera að taka slíkt með!
Í smiðjunni verður í boði ýmis efniviður og verkfæri sem hægt er að vinna með í einföldum og skrautlegum textíl aðferðum sem henta algjörum byrjendum sem og lengra komnum. Einnig verður í boði efniviður og lausnir til að taka þátt í smiðjunni án þess að koma með peysu eða flík, enda ýmislegt sem hægt er að útbúa til að festa á flíkur tímabundið bara fyrir jólin.
Ætlast er til að börn yngri en 12 ára komi í fylgd fullorðins.

Textílbarinn:
Textíl Barinn er lítið sprotafyrirtæki sem er með það að markmiði að endurnýta textíl og finna leiðir til að hanna vörur og koma aftur inn í hringrásarhagkerfið. Markmið þeirra er að auka vitund um endurvinnslu og endurnýtingu á textíl og þannig stuðla að ábyrgri neyslu, skapandi lausnum og félagslegri þátttöku. Textílbarinn er með vinnustofu og litla verslun á Faxatorgi, Faxafeni 10.

Við hlökkum til að sjá ykkur og bendum einnig á að Plantan verður með sérstakan jólamatseðil og jóladrykki í boði.
Aðgengi að Elissu sal og andyri er gott, lágur þröskuldur er inn í Elissu sal. Aðgengileg salerni eru á aðalhæð.Nánar um aðgengismál má lesa með því að smella hér.

Náttúrubókajól
2025-12-11 17:00 - 18:00 | hús máls og menningar, laugarvegur 18, Reykjavík, Iceland
Við Íslendingar erum svo heppin með alla þá frábæru rithöfunda sem við eigum og þér er boðið á bókaupplestur af bestu gerð!!!
Við fáum náttúruvininn og stórskáldið Andra Snæ Magnason til þess að ræða við okkur. Hann hefur lengi talað opinberlega um umhverfismál af hreinustu snilld og gaf nýverið út nýju bókina “Jötunsteinn”.
Einnig fáum við þann heiður að hlýða á Nínu Ólafsdóttur en hún gaf út sína fyrstu bók í ár sem hefur slegið rækilega í gegn. Bókin heitir “Þú sem ert á jörðu” og fjallar um einstakling sem ferðast um hin ýmsu vistkerfi.
Við erum svo ógurlega spennt fyrir því að hitta á þetta frábæra fólk og bjóðum ykkur að koma með!
Notaleg lestrarstund í Húsin Máls og menningar á Laugarveginum frá klukkan 17-18. Ekki láta þig vanta

Aðventuganga og jólatré í Alviðru
2025-12-13 13:00 - 2025-12-18 16:00 | Alviðra
Aðventan! Við undirbúum hátíð ljóssins. Alviðra er vestan við brúna yfir Sogið við Þrastarlund. Þar fögnum við aðventunni með göngu út í vetrarríkið og svo með söng, jólasögu og piparkökum í hlýjunni í gamla bænum. Yndisleg jólastemming á undurfögrum stað undir Ingólfsfjalli við Biskupstungubraut um 10 km. norðan við Selfoss.
Alviðra er friðland, náttúruskóli og útvistarparadís. Á Alviðrujörðinni eru víða sjálfsprottin tré sem eiga framtíð sem glæsileg jólatré. Við leitum þeirra í göngunni, fellum og þátttakendur taka þau svo með heim til sín, gegn vægu gjaldi.
Mæting við gamla Alviðrubæinn kl. 13:00 laugardaginn 13. desember.
Eftir göngu, sem verður um 2 km löng, verður boðið upp á heitt að drekka, piparkökur, jólasögu og söng í gamla bæjarhúsinu. Ef við komust í stuð göngum við í kringum! Það gæti verið að jólasveinn kæmi ofan af Ingólfsfjalli til að heilsa upp á börnin.

Tengjumst náttúrunni og aukum útikennslu
2026-01-22 14:00 - 17:00
Komdu og taktu þátt í opnum fræðslu og umræðufundi um útikennslu í loftslags- og umhverfisfræðslu!
Á fundinum deilum við reynslu, hugmyndum og innblæstri úr starfi á sviði loftslags- og umhverfisfræðslu, með sérstaka áherslu á útikennslu og tengsl við náttúruna.
Hvað hefur reynst vel? Hvar liggja tækifærin? og hvernig við getum betur virkjað útivist, náttúruást og upplifun í fræðslu um umhverfis- og loftslagsmál?

Fundurinn er opinn öllum sem hafa áhuga á fræðslu, útinámi, náttúru og sjálfbærni!

Staðfest erindi:
Grænfáninn – Hvað hefur reynst vel hjá Grænfánaskólum? Nokkur útkennsluverkefni verða kynnt úti við.Sigurlaug Arnardóttir og Ósk Kristinsdóttir kennarar og sérfræðingar hjá menntateymi Landverndar.
Þjórsárskóli – Útikennsla í uppsveitunum.Um reynslu Guðmundar af útikennslu í Þjórsárskóla, Bláskógaskóla Laugarvatni og Útilífsmiðstöð skáta Úlfljótsvatni.Guðmundur Finnbogason skólastjóri Þjórsárskóla
Elliðaárstöð – Náttúrutúlkun og sögutækniMargrét Hugadóttir kennari og vísindamiðlari í Elliðaárstöð
MÚÚ – Reynslusögur og innsýn í starfMiðstöð útivistar og útináms Reykjavíkurborgar.Stína Bang verkefnastjóri hjá MÚÚ
Náttúra Reykjavíkur – Kynning á vefnum Náttúra Reykjavíkur, Sólrún Harðardóttir námsefnishöfundur og kennari
Sjálandsskóli – Útinám, grunnur að ábyrgð á náttúrunni. Hrafnhildur, kennari við Sjálandsskóla, deilir reynslu sinni af útinámi í daglegu skólastarfi og sýnir hvernig reglubundin og markviss dvöl í náttúrunni byggir upp tengsl, náttúruást og ábyrgð nemenda gagnvart umhverfinu.Hrafnhildur Sigurðardóttir kennari og handhafi íslensku menntaverðlaunanna 2024

Skráning fer fram hér:https://forms.office.com/e/Ux976V6Yd5
Sýna minna

Nýársfögnuður
2026-01-22 18:00 - 20:00
Gleðilegt nýtt ár og takk fyrir að vera mikilvægur hlekkur í náttúruverndarbaráttu á Íslandi.
Vilt þú fagna nýju ári með okkur?
Viðburðurinn er ekki af verri endanum þar sem hann verður haldinn í Flyover-Iceland klukkan 18:00 fimmtudaginn, 22. janúar. Þar verða léttar veitingar, ljúfar stundir, notalegt náttúruspjall og flugferðir yfir okkar dýrmætu fljót og fjöll.
Þetta er fullkomið tækifæri til að styrkja tengsl og skemmta sér með fólki sem er annt um náttúru okkar og umhverfi.
Til að tryggja þína þátttöku bendum við á að skráning er hafin á síðu Landverndar : https://landvernd.is/nyarsfognudur-landverndar-2026/
Þetta er fyrsta félagakvöld ársins og eru nýir félagar velkomnir en þú getur skráð þig sem félagi hér

Hlökkum til að sjá þig.

Bakgarðsgöngur
2026-02-25 16:30 - 18:30 | krýsuvik
Göngum glöð inn í vorið.

Krýsuvík og Bæjarfell

febrúar, kl. 16:30 ()

Lengd göngu: 2.5 km
Hækkun: 120 m
Tími: 1.5 klst
Upphafsstaður: Við Krýsuvíkurkirkju
Leiðarlýsing: Gengið frá Krýsuvíkurkirkju vestur fyrir Bæjarfell og kringum fellið. Ef aðstæður leyfa verður gengið á fellið sjálft sem er ágætur útsýnisstaður. Þaðan blasir við Arnarfell og fjöldi menningarminja, Geitahlíð í austri, Austurengjahæð og Kleifarvatn í norðri, hverasvæðin í Sveifluháls, votlendi og uppblástur í senn, og fram á Krýsuvíkurberg í suðurátt.
Gangan er liður í röð gönguferða í Reykjanesfólkvang sem Landvernd og Náttúruverndarsamtök Suðvesturlands standa fyrir. Tilefnið er 50 ára afmæli fólkvangsins og vekja athygli á tilgangi hans og þeim útivistarkostum sem fólkvangurinn geymir. Jafnframt að kynna þetta fjölbreytta og t.t. lítt raskaða svæði suður af Kleifarvatni – heillega landslagsheild, sérstæðar jarðminjar, búsetusögu allt frá landnámi og greinilegar menningarminjar – steinsnar frá höfuðborgarsvæðinu.

———————
Bakgarðsgöngur Landverndar eru gerðar til þess að tengjast náttúrunni okkar betur og gefa fólki tækifæri á að líta á nærumhverfið sitt öðrum augum.

Við fáum gott leiðsögufólk sem tekur hópinn með sér í létta gönguferð og fræðir okkur um náttúru svæðisins, flóru, sögu, áform á svæðinu eða annað áhugavert.

Göngurnar verða haldnar hálfsmánaðarlega og varð þessi tímasetning fyrir valinu með fjölbreytt fólk í huga. Öll velkomin og vonumst við til að sjá sem flest í þessari skemmtilegu runu.

Gerið going á þennan viðburð á Facebook svo þið getið fylgst með breytingum og deilið endilega með vinum og vandamönnum.

Bakgarðsgöngur -Ástjörn
2026-03-04 17:00 - 18:30
Göngum glöð inn í vorið.

Upphafstaður verður við Skarðshlíðaskóla á Völlunum. Leiðsögumaður er Sebastían Oddný en hann mun fara með okkur um þetta áhugaverða svæði

Hvað gerist þegar uppbygging gleymir að taka tillit til breytilegrar náttúru? Getum við snúið við eða lært að aðlagast henni aftur?

Við Ástjörn er gríðarleg uppbygging á gömlu hrauni sem skapar meðal annars flóðvanda þegar vatnsveitan hefur ekki undan. Allskonar lífríki er í hættu þegar við byggjum hratt og mikið en þarna er margt áhugavert að sjá.
———————
Bakgarðsgöngur Landverndar eru gerðar til þess að tengjast náttúrunni okkar betur og gefa fólki tækifæri á að líta á nærumhverfið sitt öðrum augum.

Við fáum gott leiðsögufólk sem tekur hópinn með sér í létta gönguferð og fræðir okkur um náttúru svæðisins, flóru, sögu, áform á svæðinu eða annað áhugavert.

Göngurnar verða haldnar hálfsmánaðarlega og varð þessi tímasetning fyrir valinu með fjölbreytt fólk í huga. Öll velkomin og vonumst við til að sjá sem flest í þessari skemmtilegu runu.

Gerið going á þennan viðburð á Facebook svo þið getið fylgst með breytingum og deilið endilega með vinum og vandamönnum.
